Tolong jelaskan mengenai Peristiwa dari 8 November dalam bahasa melayu

1519 - Konkuistador Sepanyol Hernán Cortés (gambar) memasuki Tenochtitlan di mana tlatoani Aztek Moctezuma II menyambutnya dengan meriah seolah-olah datangnya dewa.

1827 - Residen Belanda dari Kepulauan Riau bersama-sama dengan 52 orang askar (termasuk 2 orang pegawai Belanda) telah sampai ke Pulau Karimun lalu merampas pulau tersebut daripada jajahan Sultan Hussain Shah dan memasukkannya dalam perintah Riau-Lingga.

1864 - Abraham Lincoln terpilih semula sebagai Presiden Amerika Syarikat.

1895 - Ahli fizik Jerman Wilhelm Conrad Röntgen (gambar) menemui sinar-X.

1912 - Perang Balkan I: Tentera Darat Yunani menerima penyerahan kalah garison Uthmaniyyah di Thessaloniki, sehari sebelum Tentera Darat Bulgaria tiba untuk berbuat perkara sama.

1923 - Adolf Hitler, Erich Ludendorff dan anggota Kampfbund lain memulakan Bierkeller-Putsch, percubaan yang gagal untuk merampas kuasa Republik Weimar Jerman.

1939 - Adolf Hitler terlepas daripada usaha pembunuhan di Munich.

1942 - Operasi Obor Perang Dunia Kedua bermula apabila tentera Amerika Syarikat dan United Kingdom mendarat di Afrika Utara Perancis.

1945 - Majlis Syura Muslimin Indonesia (Masyumi) mengisytiharkan dirinya sebagai parti politik.

1950 - Perang Korea: Tentera Udara Amerika Syarikat menembak jatuh 2 pesawat tempur Korea Utara.

1965 - Wartawan dan panel rancangan permainan Dorothy Kilgallen ditemui mati dan dikhabarkan ia adalah pembunuhan kerana maklumat yang beliau ada tentang pembunuhan John F. Kennedy.

1987 - Sebuah bom meletup di Ireland Utara semasa upacara memperingati perang British, mengorbankan 11 orang.

1999 - Famili Ceria mula disiarkan di TV3.

2002 - Majlis Keselamatan PBB sebulat suara meluluskan Resolusi 1441, memaksa Iraq untuk melucutkan senjata atau berhadapan dengan "akibat yang serius".

2011 - Rusia mula menghantar gas asli ke Eropah Barat melalui Nord Stream, talian paip tenggelam terpanjang di dunia.